ຄາດວ່າ ຈະບໍ່ມີການຕັ້ງຂໍ້ຫາ ຂອງລັດຖະບານກາງ ຕໍ່ ຕຳຫຼວດ ທີ່ເມືອງ Ferguson
ລາຍງານຂ່າວແຈ້ງວ່າ ຄາດກັນວ່າ ຈະບໍ່ມີການຕັ້ງຂໍ້ຫາ ຕໍ່ຕຳຫຼວດຜິວຂາວ ທີ່ໄດ້ຍິງສັງຫານ ໄວລຸ້ນຜິວດຳ ຢູ່ເມືອງ Ferguson ລັດ Missouri ໃນປີກາຍນີ້.
ອົງການຂ່າວຕ່າງໆຂອງສະຫະລັດແຈ້ງວ່າ ພວກທະນາຍຄວາມ ຂອງກະຊວງຍຸຕິທຳສະເໜີແນະວ່າ ຈະບໍ່ມີການຕັ້ງຂໍ້ຫາກ່ຽວກັບ ການລະເມີດສິດທິພົນລະເມືອງຕໍ່ຕຳຫລວດຜິວຂາວທີ່ໄດ້ຍິງສັງ ຫານໄວລຸ້ນຜິວດຳ ທີ່ເມືອງ Ferguson ໃນລັດ Missouri ເມື່ອ ປີກາຍນີ້ ໜັງສືພິມ New York Times ລາຍງານວ່າ ພວກທະນາຍຄວາມ ກຳລັງຮ່າງບົດບັນທຶກດ້ານກົດໝາຍ ໃຫ້ແກ່ລັດຖະມົນຕີກະຊວງ ຍຸຕິທຳທ່ານ Eric Holder ໃນຄະດີຕໍ່ຕຳຫຼວດ Darren Wilson ທີ່ໄດ້ຍິງສັງຫານທ້າວ Michael Brown ອາຍຸ 18 ປີ ເມື່ອເດືອນ ກໍລະກົດປີກາຍນີ້ຫລັງຈາກໄດ້ມີການປະເຊີນໜ້າກັນຢູ່ທີ່ຫົນທາງ ສາຍນຶ່ງ ເຈົ້າໜ້າທີ່ເວົ້າວ່າ ການສືບສວນກ່ຽວກັບການຍິງກັນດັ່ງກ່າວຂອງອົງການສັນຕິບານກາງ FBI ສະຫະລັດພົບວ່າ ບໍ່ມີຫຼັກຖານວ່າຕຳຫຼວດ Wilson ເຈດຕະນາຕັ້ງໃຈ ທີ່ຈະລະເມີດ ສິດທິຂອງທ້າວ Brown ເວລາລາວຍິງເຂົ້າໃສ່ຜູ້ກ່ຽວ ຕຳຫຼວດ Wilson ໄດ້ຖືກພົບເຫັນວ່າບໍ່ມີຄວາມຜິດ ໃນການເສຍຊີວິດ ຂອງທ້າວ Brown ເມື່ອເດືອນພະຈິກປີກາຍ ໂດຍຄະນະຕຸລາການຂອງລັດ ຊຶ່ງເປັນການຕັດສິນທີ່ກໍ່ໃຫ້ເກີດ ມີການປະທ້ວງ ຢ່າງຟົດເດືອດຂຶ້ນ ຢູ່ໃນປະຊາຄົມນ້ອຍໆ ທີ່ມີຜູ້ຄົນເປັນຊາວຜິວດຳສ່ວນ ໃຫຍ່ໃກ້ໆນະຄອນ St Louis ດັ່ງກ່າວ ການຕັດສິນທີ່ຄ້າຍຄືກັນໂດຍຄະນະຕຸລາການຢູ່ນະຄອນນິວຢອກທີ່ເຮັດໃຫ້ຕຳຫຼວດຜິວ ຂາວຄົນນຶ່ງພົ້ນຜິດໃນການບີບຄໍໃຫ້ຜູ້ຊາຍອີກຄົນນຶ່ງເສຍຊີວິດໃນໄລຍະຫຼາຍເດືອນຕໍ່ມາ ກໍໄດ້ພາໃຫ້ມີການປະທ້ວງຂະໜາດໃຫຍ່ ຢູ່ໃນທົ່ວສະຫະລັດ ຕໍ່ຕ້ານກົນລະຍຸດທີ່ຮຸນແຮງ ເກີນໄປ ຂອງຕຳຫຼວດ ຕໍ່ຊາວອາເມຣິກັນເຊື້ອສາຍອາຟຣິກາ ກະຊວງຍຸຕິທຳໄດ້ທຳການ ສືບສວນຕໍ່ກົມຕຳຫລວດ 20 ແຫ່ງ ໃນທົ່ວປະເທດ ໃນລະຫວ່າງການດຳລົງຕຳແໜ່ງ ຂອງ ທ່ານນ Eric Holder ຮວມທັງການສືບສວນຕໍ່ກົມຕຳຫຼວດທີ່ເມືອງ Ferguson ນຳດ້ວຍ